text: মাহদী (; অর্থাৎ ন্যায়নিষ্ঠ) হলেন ইসলামি পরলোকতত্ত্ব অনুসারে একজন ত্রাণকর্তা, মুক্তিদাতা বা মশীহীয় ব্যক্তিত্ব যিনি শেষ জমানায় আবির্ভূত হবেন এবং পৃথিবী থেকে অন্যায় ও অশুভ শক্তি দূরীভূত করে ন্যায়বিচার ও বিশ্বশান্তি প্রতিষ্ঠা করবেন। ইসলামি ঐতিহ্যমতে তিনি যীশুখ্রীষ্টের সঙ্গে আগমন করবেন এবং সর্বজনীন খিলাফত কায়েম করবেন। বিভিন্ন সূত্রমতে তাঁর শাসনকাল ৬, ৭ বা ৯ বছর স্থায়ী হবে।
  
  কোরআনে মাহদী সম্পর্কে সরাসরি কোনো উল্লেখ না থাকলেও হাদীসশাস্ত্রে বিস্তারিত বিবরণ রয়েছে। অধিকাংশ হাদীস মোতাবেক ইমাম মাহদী নবী ঈসার সঙ্গে আগমন করবেন এবং আল-মসীহ আদ-দজ্জালকে (ভণ্ড খ্রীষ্ট বা খ্রীষ্টারি) পরাজিত করবেন। যদিও মাহদীর ধারণাটি সুন্নি ইসলামের অপরিহার্য কোনো তত্ত্ব নয়, এটি শিয়া ইসলামের একটি কেন্দ্রীয় ধারণা। উভয় মতাবলম্বীরাই বিশ্বাস করেন যে মাহদী মুসলমানদের শাসন করবেন এবং সমগ্র বিশ্বে ন্যায়বিচার প্রতিষ্ঠা করবেন; তবে তাঁর বৈশিষ্ট্য ও মর্যাদা সম্পর্কে তাদের মধ্যে ব্যাপক মতবিরোধ রয়েছে।
  
  ঐতিহাসিকভাবে বিভিন্ন ব্যক্তিগণ নিজেদের মাহদী বলে দাবি করেছেন। এদের মধ্যে মাহদবিয়া সম্প্রদায়ের প্রতিষ্ঠাতা মুহাম্মদ জৌনপুরী, বাব মতবাদের প্রতিষ্ঠাতা বা'ব তথা সৈয়দ আলী মুহম্মদ শিরাজী, ১৯শ শতাব্দীর শেষভাগে সুদানে মাহদীবাদী রাষ্ট্রের প্রতিষ্ঠাতা মুহম্মদ আহমদ, আহমদিয়া আন্দোলনের প্রতিষ্ঠাতা মির্জা গোলাম আহমদ, পিপলস মুজাহিদীন অব ইরানের নেতা মাসুদ রাজাওয়ী, নেশন অব ইসলামের প্রতিষ্ঠাতা রিয়াজ আহমদ গোহর শাহী ও ওয়ালেস ফার্ড মুহাম্মদ প্রমুখ বিশেষভাবে উল্লেখযোগ্য। 
  
  অন্যদিকে শিয়া মুসলমানদের মতে মাহদী হবেন অবশ্যই নবী মুহাম্মদের বংশধর তথা আহল আল-বাইতের সদস্য। শিয়াদের বৃহত্তম উপদল দ্বাদশীদের বিশ্বাসমতে তাদের দ্বাদশ ইমাম মুহম্মদ আল-মাহদী, যিনি একাদশ ইমাম হাসান আল-আসকারীর পুত্র এবং বর্তমানে অন্তর্হিত, হলেন প্রতীক্ষিত মাহদী। দাঊদি বোহরাসহ তৈয়িবি ইসমাইলি শিয়ারা বিশ্বাস করেন যে আত-তৈয়িব আবুল কাসিমের বংশোদ্ভূত একজন ইমামই বর্তমান লুক্কায়িত মাহদী। বাহাই ধর্মাবলম্বীরা বিশ্বাস করেন যে বা'ব ছিলেন পুনরাবির্ভূত দ্বাদশ ইমাম ও মাহদী।
  
  ঐতিহাসিক ক্রমবিকাশ
  
  সুন্নি ইসলাম
  
  হাদিসে ব্যাখ্যাকৃত সূত্রসমূহ
  
  ঐতিহাসিক দৃষ্টিভঙ্গি
  
  আধুনিক দৃষ্টিভঙ্গি
  
  শিয়া ইসলাম
  
  দ্বাদশী
  
  হাদীসসমূহ
  
  দীর্ঘায়ু সংক্রান্ত তত্ত্ব
  
  কোরআন
  
  মাহদী ও খ্রীষ্ট
  
  মাহদীর আবির্ভাবের পূর্বে দুনিয়ার পরিস্থিতি
  
  ইসমাইলি
  
  অন্যান্য সম্প্রদায়
  
  আহমদিয়া
  
  মাহদবিয়া
  
  মাহদী দাবিকারী ব্যক্তিগণ
  
  আরও দেখুন
  
  সম্পর্কিত হাদিস
  মাহাদি,  সম্পর্কে অনেক হাদিস বর্ণিত আছে; যেমন,  তাঁর জীবন, গুপ্তাবস্থা এবং তাঁর নেতৃত্ব সম্বন্ধে অনেক হাদীস লিপিবদ্ধ আছে। হাদীস সংগ্রহ ছাড়াও তাঁকে নিয়ে অনেক গ্রন্থও সংকলিত হয়েছে।
  
  ইসলামে ইমাম মাহাদির কাহিনী খুবই পুরাতন, বিশেষত শিয়া ইসলামে। যেহেতু রাসুলুল্লাহ্ ( সা. ) নিজেই ইমাম মাহাদির পুনরাবির্ভাবের কথা স্বীকার করেছেন, সেহেতু " আল-মাহাদি " নামটি জনপ্রিয় হয়ে উঠে। ইমামের জন্মের আগেও শিয়াদের দ্বারা তাঁর সম্পর্কে প্রায় দশটি কিতাব লিপিবদ্ধ হয়েছিল। ইমামের জন্মের পরেও অনেক কিতাব লিপিবদ্ধ হয়েছে। তাঁর সম্পর্কে বিভিন্ন সম্প্রদায়ের বিভিন্ন মতবাদ পর্যালোচনা করে হাজার হাজার কিতাব সংকলিত হয়েছে। নিম্নে এ প্রসঙ্গে সবচেয়ে বিশ্বাসযোগ্য কিতাবসমুহের নাম উল্লেখ করা হলো:
  
  ( ১ ) কামাল আল-দীন ওয়া তামাম আল-নি'মা 
  
  ( ২ ) আল-ঘাইবা 
  
  ( ৩ ) আল-ফুসুল আল-আশারা ফি আল-ঘাইবা
  
  ( ৪ ) আর্বাহ্ রিসালাত ফি আল-ঘাইবা
  
  ( ৫ ) আল-ঘাইবা আল-হুজ্জাহ্
  
  ( ৬ ) আল-মু'জাম আল-আহাদীস আল-ইমাম আল-মাহাদি
  
  ( ৭ ) বাহার আল-আনোয়ার ( খণ্ড ৫১,৫২,৫৩ )
  
  ( ৮ ) মুন্তাখাব আল-আতহার
  
  ইমাম মাহাদির মর্যাদা এবং গুরত্ব সম্পর্কে অনেক হাদীস পাওয়া যায়। এ হাদীসগুলো মূলত ইমাম মাহাদির চরিত্র, তাঁর অনুসারীদের চরিত্র, তাঁর অপেক্ষায় থাকা ধর্মপরায়ণদের চরিত্র, তাঁর অপেক্ষায় থাকার ফযিলত, তাঁর আগমণের লক্ষণ এবং তাঁর পুনরাবির্ভাবের আগে এবং পরে পৃথিবী কেমন থাকবে - সেসব বিষয় তুলে ধরে।
  
  তথ্যসূত্র
  
  গ্রন্থপঞ্জি
  
  ঐতিহাসিক উৎসসমূহ 
   
   
   Bihar al-Anwar
  
  আধুনিক উৎসসমূহ 
   
   
   
   
   
   Shauhat Ali, Millenarian and Messianic Tendencies in Islamic Thought (Lahore: Publishers United, 1993)
   Timothy Furnish, Holiest Wars: Islamic Mahdis, Jihad and Osama Bin Laden (Westport: Praeger, 2005) 
   Abdulaziz Abdulhussein Sachedina, Islamic Messianism: The Idea of the Mahdi in Twelver Shi'ism (Albany: State University of New York Press, 1981) 
   Syaikh Hisyam Kabbani, The Approach of Armageddon (Islamic Supreme Council of America, 2002)
  
  বহিঃসংযোগ 
  
   Mahdi – an article on Encyclopædia Britannica Online
  
  বিষয়শ্রেণী:ইমাম
  বিষয়শ্রেণী:বার ইমাম
  বিষয়শ্রেণী:শিয়া ইমাম
  বিষয়শ্রেণী:ইসলামী ব্যক্তিত্ব
  বিষয়শ্রেণী:মাহাদিবাদ
title: মাহদী